
Parlamentul  României

Camera  Deputaţilor

Comisia pentru industrii si servicii




                                   Bucureşti, 28.05.2001 








                            Nr.175/XVIII/3

AVIZ

asupra proiectului de Lege pentru aprobarea Ordonanţei de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor


În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor, trimis cu adresa nr.290 din 21 mai 2001, înregistrată sub nr.175/XVIII/3 din 21 mai 2001.


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 24 mai 2001.



Membrii comisiei au examinat ordonanţa de urgenţă supusă aprobării, nota de fundamentare şi avizul favorabil al Consiliului Legislativ nr.917/17.11.1998.



În urma dezbaterilor, s-a hotărât cu majoritate de voturi, avizarea favorabilă a proiectului de lege cu amendamente admise menţionate în anexă.



În raport de obiectul şi conţinutul său, proiectul de lege face parte din categoria legilor ordinare.

                    p.PREŞEDINTE,                                           SECRETAR,

                      Ioan Bivolaru                                              Aurelia Vasile

Expert,

Daniel Bădina

                                                                                                                                                                                                                 Anexa 
A M E N D A M E N T E    A D M I S E

la proiectul de Lege pentru aprobarea Ordonanţei de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor

Nr.

crt.
Text adoptat de Senat
Amendamente admise de comisie
Motivaţia

0
1
2
3

1
Art.I - Se aprobă Ordonanţa de urgenţă a Guvernului nr.41 din 26 noiembrie 1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor, publicată în Monitorul Oficial al României, Partea I, nr.456 din 27 noiembrie 1998, cu următoarele modificări:
Art.I - Se aprobă Ordonanţa de urgenţă a Guvernului nr.41 din 26 noiembrie 1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor,    publicată în Monitorul Oficial al României, Partea I, nr.456 din 27 noiembrie 1998, cu următoarele modificări şi completări:

0
1
2
3

2.
Art. 1. (1) - Asistenţa medicală şi psihologică a personalului din transporturi cu atribuţii în siguranţa circulaţiei şi a navigaţiei se asigură de către unităţile sanitare din reţeaua sanitară proprie a Ministerului Lucrărilor Publice, Transporturilor şi Locuinţei.


Art. 1. (1) - Asistenţa medicală şi psihologică a personalului din transporturi cu atribuţii în siguranţa circulaţiei şi a navigaţiei se asigură de regulă de către unităţile sanitare din reţeaua sanitară proprie a Ministerului Lucrărilor Publice, Transporturilor şi Locuinţei.

După cum se poate vedea din cuprinsul ordonanţei, asistenţa medicală şi psihologică nu se poate asigura integral prin reţeaua proprie.

3. 
(2) Asistenţa psihologică  a personalului din transporturi cu atribuţii în siguranţa circulaţiei şi a navigaţiei se asigură de către laboratoarele psihologice din reţeaua sanitară proprie, iar pentru transportul rutier şi de către alte laboratoare psihologice auto autorizate de către Ministerul Lucrărilor Publice, Transporturilor şi Locuinţei.


(2) Asistenţa psihologică  a personalului din transporturi cu atribuţii în siguranţa circulaţiei şi a navigaţiei se asigură de către laboratoarele psihologice din reţeaua sanitară proprie, iar pentru transportul rutier şi de către alte laboratoare psihologice autorizate, agreate de către Ministerul Lucrărilor Publice, Transporturilor şi Locuinţei.

Nu se foloseşte sintagma "laboratoare psihologice auto".

MLPTL nu are în atribuţii autorizarea laboratoarelor psihologice.

4. 
Art.3 (3) Dovada îndeplinirii condiţiilor prevăzute la alin. (1) şi (2) se face prin avize de aptitudine medicală şi psihologică, eliberate în urma examinării medicale şi/sau psihologice efectuate în unităţile aparţinând reţelei sanitare a Ministerului Transporturilor.


(3) Dovada îndeplinirii condiţiilor prevăzute la alin. (1) şi (2) se face prin avize de aptitudine medicală şi psihologică, eliberate în urma examinării medicale şi/sau psihologice efectuate în unităţile aparţinând reţelei sanitare a Ministerului Transporturilor sau agreate de acesta.

Examinarea psihologică se face şi prin unităţi care nu aparţin de MLPTL  dar agreate de acesta conform art.1 alin.(2).

5. 
Art.4 (2) Controlul psihologic pentru aceste funcţii se realizează în laboratoarele de psihologie - auto, feroviare şi navale - din reţeaua sanitară proprie, precum şi de către laboratoarele psihologice auto autorizate de către Ministerul Lucrărilor Publice, Transporturilor şi Locuinţei.


(2) Controlul psihologic pentru aceste funcţii se realizează în laboratoarele de psihologie - auto, feroviare şi navale - din reţeaua sanitară proprie, precum şi de către laboratoarele psihologice auto agreate de către Ministerul Lucrărilor Publice, Transporturilor şi Locuinţei.

Comisia pentru industrii şi servicii




6. 
Art. 10. - (1) Se înfiinţează Casa Asigurărilor de Sănătate a Ministerului Lucrărilor Publice, Transporturilor şi Locuinţei, asemenea caselor de asigurări de sănătate judeţene, ca instituţie publică autonomă, fără scop lucrativ, cu personalitate juridică, care desfăşoară activităţi de asigurări de sănătate în principal pentru personalul angajat, cât şi pentru pensionarii care au lucrat în sistemul Ministerului Lucrărilor Publice, Transporturilor şi Locuinţei, instituţiilor publice din subordine, companiilor naţionale, societăţilor naţionale, regiilor autonome de sub autoritatea Ministerului Lucrărilor Publice, Transporturilor şi Locuinţei, precum şi al societăţilor comerciale care desfăşoară activităţi în domeniul transporturilor aeriene, navale, rutiere, feroviare, cu metroul, cât şi pentru membrii de familie ai acestora, respectiv soţ/soţie şi copii, care folosesc reţeaua sanitară proprie a Ministerului Lucrărilor Publice, Transporturilor şi Locuinţei.


Art. 10. - (1) Se înfiinţează Casa Asigurărilor de Sănătate a Ministerului Lucrărilor Publice, Transporturilor şi Locuinţei în cadrul sistemului de asigurări sociale de sănătate, având specific propriu asemenea caselor de asigurări de sănătate judeţene, ca instituţie publică autonomă, fără scop lucrativ, cu personalitate juridică, care desfăşoară activităţi de asigurări de sănătate în principal pentru personalul angajat, cât şi pentru pensionarii care au lucrat în sistemul Ministerului Lucrărilor Publice, Transporturilor şi Locuinţei, instituţiilor publice din subordine, companiilor naţionale, societăţilor naţionale, regiilor autonome de sub autoritatea Ministerului Lucrărilor Publice, Transporturilor şi Locuinţei, precum şi al societăţilor comerciale care desfăşoară activităţi în domeniul transporturilor aeriene, navale, rutiere, feroviare, cu metroul, cât şi pentru membrii de familie ai acestora, respectiv soţ/soţie şi copii, care folosesc reţeaua sanitară proprie a Ministerului Lucrărilor Publice, Transporturilor şi Locuinţei.

Funcţionarea în mod asemănător cu casele judeţene prevăzute în Legea n.145/1997 este insuficientă fiind necesar să se prevadă ca aceasta funcţionează pe bază de statut propriu care să conţină prevederi care o delimitează de casele judeţene.

7. 
Art.10 (3) Casa Asigurărilor de Sănătate a Ministerului Lucrărilor Publice, Transporturilor şi Locuinţei are sediul în municipiul Bucureşti, B-dul Dinicu Golescu nr.38, sector 1 şi se organizează şi funcţionează în conformitate cu prevederile art.89 din Legea asigurărilor sociale de sănătate nr.145/1997, cu completările şi modificările ulterioare, pe bază de statut propriu aprobat de către Casa Naţională de Asigurări de Sănătate, cu acordul ministrului Lucrărilor Publice, Transporturilor şi Locuinţei, publicat în Monitorul Oficial al României, Partea I, precum şi conform prevederilor anexei nr.2 din Hotărârea Guvernului nr.3/2001 privind organizarea şi funcţionarea Ministerului Lucrărilor Publice, Transporturilor şi Locuinţei.


(3) Casa Asigurărilor de Sănătate a Ministerului Lucrărilor Publice, Transporturilor şi Locuinţei se organizează şi funcţionează în subordinea Ministerului Lucrărilor Publice, Transporturilor şi Locuinţei în conformitate cu prevederile art.89 din Legea asigurărilor sociale de sănătate nr.145/1997, cu completările şi modificările ulterioare, pe bază de statut propriu întocmit cu respectarea normelor elaborate de Casa Naţională de Asigurări de Sănătate, statutul astfel întocmit urmând a fi aprobat de ministrul lucrărilor publice, transporturilor şi locuinţei.

Conform Hotărârii Guvernului nr.3/2001 privind organizarea şi funcţionarea MLPTL, anexa nr.2 Casa  Asigurărilor de Sănătate a Transporturilor figurează la poz. Nr.32 în lista unităţilor aflate în subordinea MLPTL.

8. 
Art.10 (4) Casa Asigurărilor de Sănătate a Ministerului Lucrărilor Publice, Transporturilor lşi Locuinţei finanţează unităţile sanitare ale reţelei sanitare proprii a Ministerului Lucrărilor Publice, Transporturilor şi Locuinţei, care sunt dispersate pe mai multe judeţe administrative ale ţării, alcătuind o reţea naţională a tuturor modurilor de transport (feroviare, rutiere, aeriene, navale), care are o specificitate deosebită, în sensul asigurării strategice la nivel naţional a siguranţei circulaţiei călătorilor şi bunurilor materiale. În acelaşi timp, Casa Asigurărilor de Sănătate a Ministerului Lucrărilor Publice, Transpăorturilor şi Locuinţei decontează către unităţile sanitare proprii serviciile medicale prestate pentru toţi asiguraţii, indiferent de casa la care aceştia virează contribuţia.


(4) Casa Asigurărilor de Sănătate a Ministerului Lucrărilor Publice, Transporturilor lşi Locuinţei finanţează unităţile sanitare ale reţelei sanitare proprii a Ministerului Lucrărilor Publice, Transporturilor şi Locuinţei. În acelaşi timp, Casa Asigurărilor de Sănătate a Ministerului Lucrărilor Publice, Transpăorturilor şi Locuinţei decontează către unităţile sanitare proprii serviciile medicale prestate pentru toţi asiguraţii, indiferent de casa la care aceştia virează contribuţia.

Modul de organizare a reţelei sanitare proprii în teritoriu este un atribut al MLPTL şi nu se realizează prin lege.

9. 
Art. 14. - (1) Prin furnizori de servicii medicale se înţeleg: spitalele, policlinicile, centrele medicale de diagnostic şi tratament, cabinetele medicale, serviciile de ambulanţă din reţeaua sanitară proprie, precum şi alte unităţi sanitare potrivit dispoziţiilor legale.


Art. 14. - (1) Prin furnizori de servicii medicale se înţeleg: spitalele, policlinicile, centrele medicale de diagnostic şi tratament, cabinetele medicale, laboratoare psihologice, serviciile de ambulanţă din reţeaua sanitară proprie, precum şi alte unităţi sanitare acolo unde reţeaua proprie a Ministerului Lucrărilor Publice, Transporturilor şi Locuinţei nu poate asigura serviciile medicale, potrivit dispoziţiilor legale.

Completare şi precizare conform prevederilor art.1 alin.(2).

10. 
Art.16 (3) Numirea membrilor în adunarea reprezentanţilor şi în consiliul de administraţie ale Casei Asigurărilor Sociale de Sănătate a Transporturilor se face prin ordin al ministrului transporturilor, la propunerea asiguraţilor şi a angajatorilor.


(3) Numirea membrilor în adunarea reprezentanţilor şi în consiliul de administraţie ale Casei Asigurărilor Sociale de Sănătate a Transporturilor se face prin ordin al ministrului lucrărilor publice, transporturilor şi locuinţei la propunerea organizaţiilor patronale şi sindicale din transporturi.

Comisia pentru industrii şi servicii

Nu există nici o formă de organizare a asiguraţilor şi a angajatorilor, măsura fiind declarativă.

11. 
Art. 18. - Acreditarea personalului medical şi a instituţiilor furnizoare de servicii medicale din subordinea Ministerului Transporturilor se realizează de către comisiile de acreditare organizate de Colegiul Medicilor din România şi de Casa Asigurărilor de Sănătate a Transporturilor, în componenţă paritară.


Art. 18. - Acreditarea personalului medical şi a instituţiilor furnizoare de servicii medicale din reţeaua sanitară proprie a Ministerului Lucrărilor Publice, Transporturilor şi Locuinţei se realizează de către comisiile de acreditare organizate de Colegiul Medicilor din România şi de Casa Asigurărilor de Sănătate a Transporturilor, în componenţă paritară.

La art.2 este definită formula de reţea proprie.

12. 
Art. 19. - Controlul serviciilor medicale care se acordă asiguraţilor prevăzuţi la art. 10 alin. (1) şi (2) de către furnizorii de servicii medicale se efectuează potrivit legii, cu participarea în comisiile de control a reprezentanţilor Casei Asigurărilor de Sănătate a Ministerului Lucrărilor Publice, Transporturilor şi Locuinţei, a Casei Naţionale de Asigurări de Sănătate şi Colegiul Medicilor din Bucureşti.


Art. 19. - Controlul serviciilor medicale care se acordă asiguraţilor prevăzuţi la art. 10 alin. (1) şi (2) de către furnizorii de servicii medicale se efectuează potrivit legii, cu participarea în comisiile de control a reprezentanţilor Casei Asigurărilor de Sănătate a Ministerului Lucrărilor Publice, Transporturilor şi Locuinţei, a Casei Naţionale de Asigurări de Sănătate şi Colegiul Medicilor din România.

13. 
Pe tot cuprinsul ordonanţei, sintagmele "Ministerul Transporturilor" şi "Casa Asigurărilor de Sănătate a Transporturilor" se înlocuiesc cu: "Ministerul Lucrărilor Publice, Transporturilor şi Locuinţei" şi respectiv, "Casa Asigurărilor de Sănătate a Ministerului Lucrărilor Publice, Transporturilor şi Locuinţei".


Pe tot cuprinsul ordonanţei, sintagmele "Ministerul Transporturilor", "ministrul transporturilor" şi "Casa Asigurărilor de Sănătate a Transporturilor" se înlocuiesc cu: "Ministerul Lucrărilor Publice, Transporturilor şi Locuinţei",  "ministrul lucrărilor publice, transporturilor şi locuinţei" şi respectiv, "Casa Asigurărilor de Sănătate a Ministerului Lucrărilor Publice, Transporturilor şi Locuinţei".

14. 
Art.II - Ordonanţa de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor, cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.


Art.II - Ordonanţa de urgenţă a Guvernului nr.41/1998 privind organizarea activităţii de asistenţă medicală şi psihologică a personalului din transporturi cu atribuţii în siguranţa circulaţiei şi a navigaţiei şi înfiinţarea Casei Asigurărilor de Sănătate a Transporturilor, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

                                    p.PREŞEDINTE,                                                                       SECRETAR,

                                        Ioan Bivolaru                                                                        Aurelia Vasile

